[{"text_idx": "#000001", "text": "/Albisteak/Nesken zesta punta oso bizirik dago"}, {"text_idx": "#000002", "text": "Nesken zesta punta oso bizirik dago"}, {"text_idx": "#000003", "text": "Nesken zesta punta oso bizirik dago, ondorio horixe atera daiteke Berritxun ospatu den Xisterako Nesken Nazioarteko Topaketetatik. Larunbatean eta igandean izan dira, eta guztira 40 pilotari inguru batu dira bertan. Euskal Herriko, Frantziako eta Kataluniako ordezkaritza zabala izan delarik. Izan ere, Xisteraren barruan dauden klubez gain, Pamiers, Toulose eta Vasconia Barcelona taldeak ikusi dira bertan."}, {"text_idx": "#000004", "text": "Zestaz gozatu ahal izan dute neskek, baina garrantzitsuena, asteburu batez elkarren berri izan, hobeto ezagutu, eta euren kontuak partekatzeko aukera izan dute, eta horrekin aurrera beste urrats bat eman du emakumezkoen zesta puntak. Adin ezberdinetako kirolariak batu dira, umeetatik hasi eta helduenganaiano iritsiz, eta amaieran denak pozez txoratzen, eta hurrengo urteari begira jarrita atera ziren."}, {"text_idx": "#000005", "text": "Horrela, larunbat goiza kinielentzako izan zen. Bertan hiru jokatu ziren. Nicolas-Gurrutxaga, Goienola-Revilla eta Aldazabal-Perez izan ziren irabazleak. Ainara Gurrutxagaren kasua ere berezia da, izan zere Bartzelonako Vasconia taldean ari baita. Aita azpeitiarra du, ama kataluniarra eta Bartzelonan bizi da. Goizean Xistera Zirkuitoko partida bat ere jokatu zen."}, {"text_idx": "#000007", "text": "Igandea izan zen azkeneko eguna eta kinielak jokatu ziren, Xisterako Zirkuitoko partida batekin batera. Miren-Uzuri, Beltran-Arai eta Can\u0303is-Arai izan ziren azkeneko eguneko kinieletako irabazleak. Honekin akabo aurtengoz, eta amaieran denak pozez zoratzen utzi zuten Berritxu, eta dudarik gabe hori seinale oso ona da."}, {"text_idx": "#000014", "text": "2021eko zirkuituaren Finalak jokatzeko prest\nLazkaok berriro ere Zestan aritzeko aukera izango du\nXisteran aritzen diren pilotariak gehiengoa izan dira Gipuzkoako Herriarteko finalean"}, {"text_idx": "#000016", "text": "Zesta punta biziberritu eta eskolak indartzeko proiektua"}]